Workshop-ok - Tribal Fest Budapest VOL 7
Fizetési határidő: 2017.03.20.
Légy önmagad sámán gyógyítója, gyógyítsd meg magad és másokat.
Fedezd fel, hogy tudod feloldani a belső erőd, spiritualitásod törzsi hastánccal!
Erőteljes koreográfia Virág Judittól!
Zene: https://soundcloud.com/tribaltrapmusic/pray
Violet Scrap: The Slytherin (NYITOTT)
Illanó, könnyed, tekervényes: a törzsi fúziós hastánc sajátos jellemzői a könnyed nyolcas figura és a maja elem; ezeket nem lehet elégszer gyakorolni. Ezen a workshopon ezeket az alap mozdulatokat vesszük át, majd bonyolultabb elemekké fűzzük, vagy éppen egyszerűsítünk rajtuk, semmi sem szab határt a kreativitásunknak.
Violet Scrap: A szépség és a szörnyeteg (KÖZÉPSZINT)
Ezen a workshopon elmerülünk a szélsőségekben: először megidézzük a szépséget kifinomult mozdulatokkal (hosszú sorok, finomság, kontroll) majd a bennünk élő szörnyeteget hívjuk elő (ferde vonalak, agresszió, ösztön), először elvetjük közhelyeket, majd feszegetjük a test határait. Így végeredményben megtapasztaljuk az érem mindkét oldalát.
Kira: Egy séta a Kárpátokban
A workshop alkalmával a csodálatos Északkeleti Kárpátok, az Ukrán-kárpátok világába látogatunk el. Ez a hely maga a csoda. Számomra, ez jelenti az erőt, itt kapcsolódom ki, itt tudok lazítani, és itt belélegezhetem az örökkévalóságot. A Kárpátokban értettem meg a vízesés erejét, a hegyi patakban lakozó életerőt, a kövek energiáját, melyeket törzsi mozdulatokká alakítottam át - mivelhogy minden mozdulatnak megvan a maga története. Készültem nektek, egy olyan kétrészes koreográfiával, melyben az első rész a tradicionális (egységben a természettel), a másik pedig egy modernebb (a társadalom ihlette). A hagyományos dallamokkal a 'vízesés technikát' fogom nektek átadni (mikor a mozdulatok akadálytalanul folynak egymásba), és néhány alap mozdulat rétegezését a 'shimmy'-t (a Kárpátok szeleinek lélegzése ihlette). Ugyanakkor, itt élünk a 21-ik században, ahol robotok, autók, felhőkarcolók vannak, na és az internet. A világ folyamatosan változik, ahogy mi is. Tehát a modern elektro-folk, vagyis elektronikus népzenével átveszünk néhány törzsi technikát, kiállásokat és különböző pózokat. A koreográfia ezen részében szeretném visszaadni a modern kor elemeit és a társadalom kíméletlenségeit. Ez alkalommal átveszünk rengeteg törzsi hastáncelemet és dolgozunk a színészi képességeinken is. Az itt tanult törzsi szótár segítségével bármilyen történetet létrehozhatsz, és elmondhatod a világnak. Kérlek, hozz magaddal törölközőt és jóga matracot, ez izzasztó lesz!
Utolsó frissítés: 2017-02-23 14:25